เรื่องร้องเรียน (แสงสว่าง,ความปลอดภัย,เสียงรบกวน,ถนน,คลอง) วันที่ 2023-01-23 07:24:33 — แขวงดอนเมือง เขตดอนเมือง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660002851
ขอให้พิจารณาสร้างลูกระนาดชะลอความเร็ว และติดตั้งกล้องวงจรปิด บริเวณซอยนาวงประชาพัฒนา 9 ถนนนาวงประชาพัฒนา แขวงสีกัน เขตดอนเมือง กรุงเทพมหานคร จุดสังเกต ซอยนาวงประชาพัฒนา 9 จะอยู่ติดกับถนนนาวงประชาพัฒนา โดยจะอยู่ตรงข้ามกับหน่วยบัญชาการทหารพัฒนา กองบัญชาการกองทัพไทย และบริเวณปากซอยจะมีร้านสะดวกซื้อ เซเว่น อีเลฟเว่น เนื่องจากผู้ร้องแจ้งว่าซอยนาวงประชาพัฒนา 9 จะมีประชาชนสัญจรผ่านเส้นทางในซอยเป็นจำนวนมาก เนื่องจากเป็นทางลัดไปคลองประปาได้ ส่งผลให้ทางเลี้ยวเข้าซอย มักจะเกิดอุบัติเหตุรถเฉี่ยวชนกัน บ่อยครั้ง อีกทั้งช่วงเวลากลางคืน บริเวณกลางซอยจะเป็นทางที่ค่อนข้างมืด และเปลี่ยว โดยผู้ร้องและประชาชนที่พักอาศัยอยู่บริเวณในซอยดังกล่าว จะประสบปัญหาเสียงดังรบกวน จากกลุ่มวัยรุ่นที่ขับขี่รถจักรยานยนต์ปรับแต่ง และรถบรรทุกส่วนบุคคลแต่งเสียงดัง โดยเป็นการตั้งใจเร่งความเร็วตั้งแต่บริเวณปากซอย และยังพบเห็นบุคคลแต่งตัวแปลก (ระบุตามที่ผู้ร้องแจ้ง) และบุคคลต่างด้าวเดินสูบยา มีพฤติกรรมน่าสงสัย บริเวณภายในซอย ซึ่งไม่ใช่คนที่อาศัยอยู่ในซอย และอาจเป็นมิจฉาชีพ โดยชาวบ้านที่อาศัยภายในซอยดังกล่าวจะต้องทำการติดตั้งกล้องวงจรปิดกันเอง เนื่องจากเกรงว่าจะเกิดอันตราย และพบเห็นกล้องวงจรปิด และลูกระนาด ติดตั้งอยู่บริเวณท้ายซอยนาวงประชาพัฒนา 9 ซึ่งมองว่า ควรจะมีการติดตั้ง ตั้งแต่บริเวณปากซอยไปจนถึงท้ายซอย เพื่อป้องกันการเกิดอุบัติเหตุหรือเกิดอันตราย ประสบปัญหามาเป็นระยะเวลาประมาณ 1 เดือนกว่าแล้ว เบื้องต้นเคยแจ้งเรื่องไปยังเจ้าหน้าที่ตำรวจในพื้นที่ และแจ้งเรื่องผ่านแอปพลิเคชัน "เพื่อนชัชชาติ" แล้ว จึงประสงค์ให้หน่วยงานที่เกี่ยวข้องพิจารณาสร้างลูกระนาดชะลอความเร็ว และติดตั้งกล้องวงจรปิดบริเวณดังกล่าว เพื่ออำนวยความสะดวก และบรรเทาความเดือดร้อนให้แก่ผู้ร้องและประชาชนในพื้นที่ต่อไป
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรูณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata